เรื่องร้องเรียน (ต้นไม้,ทางเท้า,ถนน,ความปลอดภัย) วันที่ 2023-02-25 00:22:00 — แขวงพลับพลา เขตวังทองหลาง กรุงเทพมหานคร
ขอให้จัดสรรเจ้าหน้าที่เข้าไปตัดแต่งกิ่งต้นราชพฤกษ์ที่ยื่นล้ำออกมาทางเท้า บริเวณ ถนนรามคำแหง 39 แขวงพลับพลา เขตวังทองหลาง กทม. ซึ่งมีอยู่ด้วยกันหลายจุด
จุดที่ 1 ตรงข้ามธนาคารไทยพาณิชย์  1 ต้น
จุดที่ 2 ตั้งแต่บริเวณหน้าชุมชนน้อมเกล้า ไปจนถึงสุดทางเข้าชุมชน( ปชช.เรียกกันว่าซอยหลังโรงลิเกเก่า)จำนวน 7 ต้น
จุดที่ 3 ต้ั้งแต่ทางม้าลายฝั่งตรงข้ามโรงเรียนศิริกุลพิทยา ไปจนถึงบริเวณตรงข้ามสำนักงานเขตวังทองหลางอีกจำนวน 7 ต้น เนื่องจากเมื่อวันที่ 23 กุมภาพันธ์ 2566 เวลาประมาณ 05.30 - 07.00 น. ข้าพเจ้าและ ปชช.คนอื่น ๆ ที่สัญจรผ่านบริเวณดังกล่าวพบว่า มีกิ่งไม้ที่ผุและฝักของต้นราชพฤกษ์ตกลงมาใส่ศีรษะของข้าพเจ้า ขณะรอใส่บาตรพระสงฆ์ ข้าพเจ้าจึงเงยหน้าขึ้นมองพบเห็นกิ่งไม้และฝักเป็นจำนวนมาก อีกทั้งบริเวณดังกล่าวมีต้นไม้และกิ่งไม้ที่ยื่นล้ำออกมาบนถนนตลอดเส้นทาง ซึ่งข้าพเจ้าเกรงว่า ปชช.ที่สัญจรผ่านไปมาจะได้รับอันตรายเหมือนกับข้าพเจ้า ส่งผลให้ข้าพเจ้าได้รับความเดือดร้อนเป็นอย่างมาก ด้วยเหตุนี้ จึงประสงค์ให้หน่วยงานที่เกี่ยวข้องเร่งดำเนินการจัดสรรเจ้าหน้าที่เข้าไปตัดกิ่งและฝักของต้นราชพฤกษ์เพื่อบรรเทาความเดือดร้อนให้แก่ข้าพเจ้าและ ปชช.คนอื่น ๆ จักขอบพระคุณยิ่ง